Guantánamo

An Guantánamo () usa nga munisipyo ngan syudad ha timugan nga Cuba. Amo ini an kapital o pamunuan han Lalawigan han Guantánamo. An Estadounidense nga Base Naval nahamutang hin 15 ka kilometro tikang han syudad.

Kaagi

Gintúkod an syudad didá han 1797 didá hin kahaluag hin umáhan nga tinatáwag Santa Catalina. An toponímo nga  "Guantánamo" nangangahulogán, ha Taíno nga yinaknan, "túnà nga namumútnga han mga salog".

Heyograpiya

Pagsubay
An bungto bukidnon ha amihan didto ha Parke Nasodnon han Alejandro de Humboldt, nga diin natumbaw ini han Sierra Maestra (kabugkiran), ngan nagsasapit han Paseo hin Kahanginan han Dagat Caribe ha salatan. Gintatabokan iní han mga salog han Bano, Guantánamo, Yateras, Guaso, San Andrés ngan Sabanalamar. An syudad nahamutang hin kwadrado nga patag ngan gintatabukan han butnga han Carretera Central nga highway. An Luuk han Guantánamo usa nga natural nga daungan hin sakayan ha salatan hini.

An bungto nagsasapit han El Salvador, Niceto Pérez, Caimanera, Yateras, Manuel Tames ngan Sagua de Tánamo; iní nga kataposán nga bungto ada ha lalawigan han Holguín. Lakip hini an mga baranggay han Argeo Martínez, Arroyo Hondo, Glorieta, Las Lajas ngan Paraguay.

Ugsa han 1976 ginbahín ini ngadto han mga barrio ngan mga baranggay nga Arroyo Hondo, Baitiquirí, Bano, Bayate, Caimanera, Camarones, Caridad, Corralillo, Cuatro Caminos, Filipinas, Glorieta, Gobierno, Guaso, Hospital, Indios, Isleta, Jaibo Abajo, Las Lajas, Macurijes, Mercado, Ocujal, Parroquia, Palma de San Juan, Rastro, Tiguabos and Vínculo. Katapos han 1976 nga reporma, mayda bahin han teritoryo han munisipyo nga gintunga ngadto han mga bungto han El Salvador, Niceto Pérez, Caimanera ngan San Antonio del Sur.

Mga prinsipal nga mga barrio 
Mayda an syudad mga napulò nga dagko nga barrio o mga consejo popular (konseho han katawhan).  Ini hirá amo an ha ubós:
Loma del Chivo
Caribe 
El Sur
El Norte
Los Cocos
Santa María
San Justo
El Oeste
Confluentes
Reparto Obrero

Base Naval Estadounidense

Mga 15 ka km tikang han syudad nahamutang an Luuk han Guantánamo, usá nga labaw hin kaupay nga natural nga sirungan hin barko nga gin-gamit han Estados Unidos tikang han 1898, han kakuhà hiní tikang han Espanya didâ han Pag-awayan han Guantánamo Bay. Han 1903 ginpaplit'an ini han Cuba ngadto han Estados Unidos sumala han mga nahabutang dida han Cubano–Americano nga Tratado hin mga Relasyon, ngan nagpapabilin iní nga diin nahamutáng an Base han US Navy, pati gihapon han Kampo hin pagbilanggo han Guantanamo Bay.

Mga demograpiko
Han 2004, an bungto han Guantánamo mayda populasyon nga 244,603. Upod hin kahaluag nga , mayda ini densidad hin populasyon nga .

Mga kilalado nga Guantanamero
Upod han mga kilalado nga tuminongnong han Guantánamo an mga atleta nga hira Joel Casamayor, Erislandy Lara, Yuriorkis Gamboa, Yumileidi Cumbá, Jaime Jefferson, Yargelis Savigne, Dayron Robles, Luis Delís, an Cubano-Americano nga gymnast nga hi Annia Hatch, ngan an cosmonaut nga hi Arnaldo Tamayo Méndez.

An kanta "Guantanamera"

An "Guantanamera" (Kinatsila: "taga Guantánamo [binabayi]", nga buot sidngon "babaye tikang ha Guantánamo") amo an pinaka-kilalado nga  Cubano nga awit ngan kilalado nga patriotiko nga awit han nasod.  Han 1966, usa nga bersyon nga ginpakagawas han Americano nga grupo hin magkaranta The Sandpipers, nga ginbasehan hin pag-arreglo ha musika ni Pete Seeger, nagin sikat ha kalibotan.

Galeriya

Mga kasarigan

Mga syudad ngan munisipyo han Cuba